b"\n_START_ARTICLE_\nSimon Sj\xc3\xb8rup Simonsen\n_START_SECTION_\nUddannelse og karriere\n_START_PARAGRAPH_\nSimonsen blev student fra Randers Statsskole i 1989 og cand.phil. i filosofi fra Odense Universitet i 1998. Han er ph.d. fra Syddansk Universitet) i 2004 med afhandlingen Ronkedorf\xc3\xa6nomenet\xc2\xa0: konstruktioner af sundhed, sygdom og maskulinitet, som handlede om m\xc3\xa6nds mestring af sygdom. Han er master i offentlig ledelse (MPG) fra Copenhagen Business School_NEWLINE_Simonsen har udf\xc3\xb8rt forskningsprojekter og konsulentopgaver ved universiteter og professionsh\xc3\xb8jskoler om sundhed, blandt andet om selvmord, spiseforstyrrelser, k\xc3\xb8nsforskelle i sygdom og misbrug og om videnskabsteoretiske, metodiske, sociologiske og etiske aspekter ved sundhedsfagligt arbejde. I 2003 arbejdede han ved centret for m\xc3\xa6nds sundhed ved University of Western Sydney, Australien under ledelse af professor John Macdonald. Samme \xc3\xa5r stiftede han Selskab for m\xc3\xa6nds sundhed, som afholdt det f\xc3\xb8rste videnskabelige m\xc3\xb8de om m\xc3\xa6nds sundhed i Danmark. Siden har han arrangeret konferencer, deltaget i ministerielle udvalg og f\xc3\xb8rt en offentlig debat om m\xc3\xa6nds muligheder i samfundet. Fra 2014 til 2018 var han leder af afdelinger og forskningsprojekter ved University College Copenhagen (UCC).\n_START_SECTION_\nPolitisk karriere\n_START_PARAGRAPH_\nI 1990'erne var Simonsen formand for studenterr\xc3\xa5det  og folketingskandidat for Socialistisk Folkeparti._NEWLINE_Han har siden 2001 v\xc3\xa6ret aktiv i Socialdemokratiet. _NEWLINE_Organisatorisk aktiv i Socialdemokratiet herunder kredsformand._NEWLINE_I \xc3\xa5rene 2014 til i dag folketingskandidat for Socialdemokratiet._NEWLINE_I 2014 kritiserede han regeringens salg af aktier i DONG Energy til investeringsbanken Goldman Sachs. Ved kommunalvalget i 2017 blev han valgt til K\xc3\xb8benhavns Borgerrepr\xc3\xa6sentation, hvor han er medlem af sundheds- og omsorgsudvalget. Han er formand for Socialdemokratiets landsudvalg for forskning og videreg\xc3\xa5ende uddannelser. Han har v\xc3\xa6ret kredsformand i Socialdemokratiet og deltaget i Nordenskolen, et initiativ inden for den nordiske arbejderbev\xc3\xa6gelse som arbejder for den nordiske velf\xc3\xa6rdsmodel."